Çatalhöyük

Çatalhöyük (ka Çatal Höyük, Çatal Hüyük) [tšat'al höj'ük] on tänapäeva Türgi lõunaosas Çumra lähedal asuv suur neoliitiline tellisasula, mis eksisteeris umbes 7500 eKr kuni 5700 eKr. See on suurim ja kõige paremini säilinud neoliitiline asulakoht, mis tänaseks on leitud. Alates 2012. aasta juulist kuulub see UNESCO maailmapärandi nimistusse."Turkey's Catalhoyuk Inscribed on World Heritage List" Turkish Weekly, 2. juuli 2012

Çatalhöyüki avastajaks peetakse briti arheoloogi James Mellaarti, kes kaevas seal esmakordselt 1958. aastal ning kelle juhtimisel toimusid seal hiljem neljal korral (perioodil 1961–1965) väljakaevamised. Väidetava muististega hangeldamise tõttu keelati tal hiljem Türgis kaevamine ning asulakohas hakati taas kaevama alles septembris 1993 Mellaarti endise õpilase Ian Hodderi juhtimisel.

Viited

Välislingid
Info Çatalhöyüki kohta UNESCO maailmapärandi keskuse lehel

Kategooria:Ajaloolised linnad
Kategooria:Türgi muistised
Kategooria:UNESCO maailmapärandi nimistu objektid Türgis